Exqrch/javanese-Komodo-pixelgpt huggingface dataset:
Saking kadermawananipun, piyambakipun dipunanugrahi penghargaan United States Military Academy's Sylvanus Thayer Award taun 1982
Wonten ing taun 1964, pasangan mau mbiyangun Yayasan David lan Lucile Packard
Wonten ing taun 1986 kekalihipun nyumbang 40 juta Dollar AS kanggé yasa griya sakit anak ingkang lajeng dipunkenal minangka Lucile Salter Packard Children's Hospital ing Universitas Stanford
Griya sakit punika dipunbikak taun 1991
Nalika piyambakipu séda, piyambakipun maringaken antawis 4 milyar dollar AS dhateng Yayasan Packard kalebet ugi properti wonten ing Los Altos Hill
Ketiga putri Packard wonten ing dewan wali amanah yayasan mau.
Préfèktur Tokushima Préfèktur Tokushima (徳島県, "Tokushima-ken") inggih punika prefektur Jepang ingkang mapan wonten ing pérangan wétan Pulo Shikoku
Kutha krajanipun punika Tokushima
Prefektur punika kondhang saking asiling panèn jawawut ingkang wonten ing Basa Jepang dipunwastani "awa" saéngga wewengkon punika miturut pambagian provinsi lawas naté dipunsebat minangka Provinsi Awa
Ing Prefektur Tokushima taksih wonten sumber daya alam ingkang dipunolah kanthi temenen, kados Lèpèn Yoshino, laladan Pagunungan Shikoku, lan wewengkon perairan Kii ingkang misahaken Prefektur Tokushima kaliyan Prefektur Wakayama lan Pulo Awaji
Prefektur punika gadhah kathah papan pariwisata ingkang kondhang inggih punika Kutha Naruto, Pusaran Toya Naruto ing Selat Naruto, lan Lembah Ōboke lan Koboke ing laladan ilining Lèpèn Yoshino
Produk tetanènipun wujud janganan lanw woh-wohan ingkang dipunsadé ing wewengkon Kinki
Sapérangan ageng wewengkon Prefektur Tokushima punika wujud laladan gunung-gunung kejawi wewengkon ing pérangan lèr lan ing dhataran andhap Tokushima
Ing sisih kidul dhataran Tokushima kalebet laladan pagunungan ingkang saking kala rumiyin dados "penghambat" transportasi lan distribusi barang
Saking laladan pagunungan Tokushima mili sapérangan lèpèn kados Lèpèn Yoshino, Lèpèn Naka, lan Lèpèn Katsuura
Prefektur Tokushima gadhah sumber toya ingkang sarwa linuwih saéngga asring damel bena
Sewalikipun, Prefektur Kagawa minangka tangganipun namun gadhah sakedhik ilèn toya lan tansah kekirangan toya
Sapérangan ageng ing wewengkon Tokushima pikantuk prabawa iklim garis pasisir Samodra Pasifik ingkang anget kanthi curahing jawah ingkang inggil, déné ing wewengkon pérangan lèr ilèn Lèpèn Yoshino pikantuk prabawa saking iklim garis pasisir Laut Pedalaman Seto
Nalika Jaman Sengoku, wewengkon punika dados punjer kuwaosing klan Miyoshi ingkang kondhang ing wolung provinsi wiwit saking pérangan wétan Pulau Shikoku dumugi ing Provinsi Yamashiro
Prefektur Tokushima gadhah "papan anggegana" domestik kanthi nama Papan Anggegana Tokushima ingkang wonten ing Matsushige
Jaringan sepur (kereta api)
Prefektur Tokushima punika kalebet prefektur ing Jepang ingkang gadhah jaringan sepur paling sakedhik
Sedaya sepur ingkang dipun-ginakaken taksih sepur diesel ingkang dèrèng ngginakaken sepur listrik
Pelabuhan Tokushima-Komatsushima minangka pelabuhan utama prefektur punika wonten ing kutha Tokushima lan Komatsushima
Upin lan Ipin Upin lan Ipin ya iku salah sijining filem animasi kanggo bocah cilik kang pisanan metu tanggal 14 September 2007 ing Malaysia kang digiyaraké déning TV.Film iki digawé déning Les'Copaque
Wiwitane filem iki duwé ancas kanggo nyinaoni boah ilik supaya bisa luwih ngresepi sasi Pasa
Saiki Upin lan Ipin wis duwé telung mangsa metu
Ing Indonesia, Upin lan Ipin digiyaraké déning MNCTV
Ing Turki, Upin lan Ipin wdisiarake ing Hilal TV
Film iki suwéné mung 5-7menit saben episodene
Kartun iki digiyaraké saben dina ing TV9 jam 16.30 lan ing MNCTV saben dina jam 8 bengi
Wiwitane Upin lan Ipin kelebu ide saka filem geng:Pengembaraan Bermula, Upin lan Ipin digawé déning Mohd
Nizam Abdul Razak, Mohd
Safwan Abdul Karim, lan Usamah Zaid, wong-wong kang duwé Les'opaque
Katlune iku biyene mahasiswa saka multimedia Univesty Malaysia kang wiwitane kerja mawa karyawan ing organisasi animasi sadurungé ketemu bakul lenga lan gas, Haji Burhanuddin Radzi lan bojone kang jenenge H
Ainon Ariff ing taun 2005, banjur mbuka organisasi Les' opaque
Pisanane, Upin lan Ipin digiyaraké mirunggan kanggo nyambut sasi Pasa ing taun 2007 supaya ndindik bocah-bocah cilik babagan teges lan pentinge sasi Ramelan
kartun kang pisanane digawé 4 menit kanggo ngerti panarimane masarakat
Saka kono bisa dingerteni yèn Upin lan Ipin akèh disenengi déning masarakat
Nizam peraya yèn aspek budaya Malaysia kang katare mawa kampung kang prasaja bisa disenengi déning pasar Internasional
lan uga reputasi Les' Copaque mawa organisasi misuwur wiwit digawé déning ppopularitas Upin lan Ipin ora mung ing Malaysia, nanging ana ing pérangan nagara liya kang nyiarake Upin lan Ipin kelebu Indonesia
Prosès animasi Upin lan Ipin migunakaké perangkat lunak GI Autodesk Maya
Ana ing sidang médhia perangkat lunak animasi taun 2009, ketua Perangang Les'Copaque, Fuad Md
Din ngewenehi ngerti "salah satunggaling ancas milih kartun iki ya iku amarga prosès panggawéne gampang
Tahun 2009, Nizam, Safwan lan Anas ninggal Les'Copaque kanggo yasa studio animasi anyar ya iku Animonsta Studios, nanging seri animasi Upin lan Ipin isih ajeg diterusake dibawahi Haji Burhanuddin mawa direktur
Upin lan Ipin ya iku bocah kembar kang isih cilik kang urip bareng Kak Ros lan Mak Uda (racaké diundang Opah) ing Kampun Durèn Runtuh sawisé sedane wong tuwané rikala isih bayi
Upin lan Ipin sekolah ing Tadika Mesra kang ora adoh saka kampung, kang kekancan karo bocah cilik liya kang karaktere warna-warna, kaya Mèi Mèi kang lucu lan pinter, Jarjit Singh kag seneng nggawé lucu lan nggawé pantun, Ehsan kang seneng dhèwèkan, cerewet lan uga mangan, Fizi (ponakane Ehsan) kang wani lan senengane ngejek wong liya lan Mail kang duwé kanisan dodolan, seneng nglamun lan
duwé kanisan dodolan, seneng nglamun lan ngantuk amarga dhèwèké dodol pitik sewengi lan pinter ngitung
Kampung Durèn Runtuh dibawahi Isnin bin Khamis kang luwih misuwur jenenge Tok Dalang amarga ahli wayang kulit
Tok Dalang duwé wit ace kanggo didol lan ngingoni pitik jago kang jenengi Rembo
Wong asli liyané ya iku Muthu, bakul panganan kang manggon bareng anaké Rajoo lan sapi ingon-ingonane, Saleh, waria kang senengane omong kasar lan Ah Tong, wong kang kerjane ngirimake tuwuhan kang pinter ngomong
Kampung Durèn Runtuh uga dtekani bocah wadon saka Indonesia kang jenenge Susanti
Mangsa pisanan Upin lan Ipin digiyaraké jam 7.30 malem Jemuah, Setu lan Ahad, barengan karo arep tekane sasi pasa lan bada, kang nyaritakaké Upin lan Ipin kang lagi ngresepi sasi kang apik iki
Patang episode pisanan iki ditepangake ing pisanan pasa, diterusake ing dina sabanjuré antawise 22 September lan 11 Oktober kang digiyaraké manèh lan dipungkasi karo rong episode kanggo nyambut tekane bada
Upin & Ipin: Setahun Sabanjure(2008)
Mangsa kaloro uga digiyaraké jam 7 bengi saben episodene
Mangsa kang iki ana 12 episode, episode kang kapisan digiyaraké dina Jemuah, Setu lan Ahan sadawané sasi pasa lan episode sabanjuré manèh bareng karo nyambut dina riyaya saka 1 nganti 6 Syawal
Upin & Ipin lan Kanca-kanca (2009)
Mangsa katelu Upin lan Ipin wiwit tanggal 2 Fèbruari 2009
Saéngga ana ing tangah-tengah sasi Mèi, telung episode digiyaraké saben minggu ing dina Senin nganti Setu jam 7 bengi
Wiwit tanggal 14 Mèi, wektu siare Upin lan Ipin digenti pungkasane minggu, ya iku Jemuah nganti Ahad jam 5.30 sore
Kajaba iku prusahaan TM dibiwara dadi sponsir utama seri Upin & Ipin lan Kanca-kanca nganti saiki
Sasi September, siara Upin & Ipin digenti manèh jam siare dadi saben Senin nganti Ahad karo episode-episode anyar barengan karo nyambut pasa lan preinan sekolah
Episode anyar saiki, Kembara menyang Pulau Harta Karun metu 30 Dhésèmber 2009
Mangsa angka 4 (2010)
Mangsa kapapat Upin lan Ipin lan Kanca-kanca diwiwiti 15 Maret 2010 mawa episode "Juara Kampung (pérangan 1)", tambahan uga dikenalake intro anyar mawa latar kang wujudé gambar pulas lan buku gambar
Asyiela Putri nggenteni Fathiah mawa pangisi suara Upin lan Ipin
Sadurungé, Asyiela tahu ngisi suara seri Upin lan Ipin mangsa katelu ing basa Inggris kanggo Disney Channel Asia.
Baldwin Spencer Winston Baldwin Spencer (#ALIH) inggih punika Mahamantri saking Antigua lan Barbuda
Piyambakipun sampun njabat Mahamantri wiwit tanggal 24 Maret 2004 nalika parténipun, wonten ing Parté Progresif Serikat (UPP), ingkang sampun mimpin minangka parté oposisi sawatawis wekdal, menangaken Pemilihan Umum Antigua lan Barbuda, 2004 (pemilu parlemèn)
Piyambakipun ugi sampun njabat Mantri Luar Negeri wiwit tanggal 6 Januari 2005
Karier Baldwin Spencer kawiwitan minangka tenaga makarya
Antawis seprapat abad, piambakipun minangka satunggaling pamimpin buruh ingkang misuwur wonten ing Serikat Pekerja Antigua lan Barbuda
Spencer kapisanan kalipih wonten ing Parlemèn rikala taun 1989 minangka anggota parlemèn kanggé konstituensi Pedésaan Barat St John's
Wonten ing taun 1992, Baldwin Spencer nindakaken peran integral wonten ing pembentukan Serikat Parté Progresif
Sadèrèngipun njabat minangka pemimpin kaliyan Parté Serikat Dhémokrat Nasional lann mimpin pertemuan kolaboratif kaliyan Gerakan Pembebasan Antigua Karibia ingkang njalari pembentukan Parté Serikat Progresif
Sasampunipun pembentukan parté, Spencer minggah kalungguhan minangka pemimpin pulitik parté lan Pemimpin Oposisi ing Parlemèn
Minangka Pamimpin Oposisi, Baldwin Spencer ngorganisir dhémonstrasi publik lan nindakaken mogok dhahar saperlu advokasi reformasi pemilu, lan sasampunipun pemilu 1999 kathah kritikan ingkang katujokaken dhateng piyambakipun
Advokasinipun njalari pembentukan sawijining Komisi Pemilihan independen saperlu ngawasi pemilihan ing Antigua lan Barbuda
Piyambakipun ugi mimpin perjuangan kanggé mesthikaken oposisi ingkang gadhah aksès dhateng médhia kagunganipun nagara, kados ta stasiun télévisi, Antigua Broadcasting Service (ABS)
Kanggè bab punika, piyambakipun ngajukaken sinerat lan mendhet Pamarèntah Manuk dhateng pangadilan kanthi alesan bilih, wonten ing masarakat dhémokratis, warga nagara gadhah hak saperlu midhangetaken perspektif pulitik ingkang lawanan tumrap gelombang udara pamarèntah
Wonten ing taun 2004, Baldwin Spencer mimpin Parté Serikat Progresif kanggé kamenangan telak wonten ing pemilihan umum
Piyambakipun ngasoraken Lester Burung ALP, ingkang sampun marèntah Antigua lan Barbuda sadanguning 28 taun sadèrèngipun, Wonten ing papréntahan, piyambakipun pindhah kanggé netepaken trio reformasi papréntahan ingkang saé: sawijining sekolah program tetedhan nasional, minggahaken upah minimum lan mbayar sadaya punggawa nagari sipil
Wonten ing donya internasional, Baldwin Spencer dipunkenal minangka satunggaling diplomat ingkang trampil mbiyantu lan nagaranipun nganggep kapemimpinan Kelompok 77 wonten ing taun 2008
Satunggaling bukti katrampilan diplomatikipun, Mahamantri Spencer pikantuk urutan paling inggil Pasisir Gading, Komandan Orde Nasional
Piyambakipun ugi dipunakoni déning Perserikatan Bangsa-Bangsa saking kepemimpinanipun, pikantuk Millenium Development Goals Achievement Award minangka pangakn kanggé karyanipun majengaken jalaran pembangunan internasional
Para UPP menangkan Pemilihan Umum Antigua lan Barbuda, 2009, kanthi mayoritas mandahipun 9 saking 17 kursi
Spencer piyambak ngasoraken kandidat ALP Gail Kristen wonten ing konstituensi Pedésaan Barat John St, pikantuk 2.259 suwanten kalawan 1.753 kanggé Kristen
Spencer mngendika, wonten ing kesempatan punika bilih piyambakipun badhé "boten dados bisnis kados biyasa" lan piyambakipun langsung dipunlantik kanggé istilah sanès minangka Mahamantri nalika pangetangan swanten pungkasan.
Préfèktur Tottori Prefektur Tottori (鳥取県, Tottori-ken) inggih punika salah satunggaling prefektur Jepang ingkang mapan wonten ing pérangan lor-wétan wewengkon Chugoku, mliginipun ing sisih wétan laladan San-in ing Pulo Honshu
Prefektur Tottori gadhah cacah penduduk ingkang paling sakedhik ing antawisipun sadaya prefektur ing Jepang
Kutha krajanipun punika kutha Tottori ingkang rumiyinipun mekar saking kutha ing sakiwa tengenipun Astana Tottori
Produk tetanèn unggulan Prefektur Tottori inggih punika woh pir Nijisseiki ingkang kondhang ing Jepang amargi raosipun ingkang écho
Produk tetanèn sanèsipun punika woh pir jinis Kōsui, nagaimo, lokyo, godhong bawang lan semangka
Guguk pasir Tottori punika papan pariwisata ingkang kawéntar ing Prefektur Tottori
Prefektur Tottori pérangan kilèn winatesan kaliyan Prefektur Shimane, ing pérangan wétan winatesan kaliyan Prefektur Hyogo lajeng ing sisih kidul kaliyan Prefektur Hiroshima, Prefektur Okayama, lan Prefektur Hyogo
Prefektur Tottori gadhah garis pasisir kaliyan Laut Jepang (Laut Timur) sarta gadhah dhataran inggih ing laladan pagunungan Chugoku
WIlayah Prefektur Tottori punika dipunperang dados tigang pérangan, laladan pérangan kilèn kanthi pusta kutha Yonago lan kutha Sakaiminato, laladan pérangan tengah kanthi pusat kutha Kurayoshi, lan laladan pérangan wétan kanthi pusat kutha Tottori
prefektur Tottori gadhah laladan tetanèn ingkang wiyar wonten ing dhataran andhap Tottori, dhataran adnhap Kurayoshi lan dhataran andhap Yonago
Gunung Daisen (1.729 m) kalebet gunung paling inggil ing Prefektur Tottori, lajeng Gunung Hyōnosen (1.509,6 m) lan Gunung Nagi (1.255 m)
Ilining toya lèpèn sadaya tumuju ing Laut Jepang, kutha Tottori ngliwati Lèpèn tenjin, lan kutha kutha Yonago dipunlangkungi Lèpèn Hino
Kereta lokal ing dhistrik Yazu antawisipun kutha Yazu lan kutha Wakasa
Préfèktur Wakayama Préfèktur Wakayama inggih punika satunggaling prefektur ing Jepang ingkang mapan wonten ing sisih kilèn Ujung Kii
Kutha krajanipun wonten ing Wakayama
Ing pamerangan provinsi jaman rumiyin ing Jepang, prefektur punika dipunwastaniProvinsi Kii lan kathahipun wewengkon Prefektur Wakayama punika wewengkon Provinsi Kii
Nalika jaman Edo wewengkon punika dipunsebat Domain Kishū ingkang dipunuwaosi déning tigang kulawarga Tokugawa ingkang dipunwastani kulawarga Tokugawa Kishū
Saking jaman kuna, Wakayama dipunsebat "nagari wit" amargi laladan punika kebak kaliyan wana lan gunung (kirang langkung 70% kalebet kawasan pagunungan)
Lembah lan pagunungan Prefektur Wakayama punika dados papan kuil-kuil Buda lan Shinto ingkang wigati, kalebet Gunung Kōya lan Tiga Kuil Shinto Kumano
Gunung Kōya punika dados pusat agami Buda sekte Shingon Prefektur Wakayama ing pérangan lèr kanthi pusat ing Kutha Wakayama kalebet ing Kawasan Industri Hanshin
Ing pérangan punika pusat indhustri abot kados pabrik baja lan kilang lenga
Ing pérangan tengah Prefektur Wakayama kathah kebon jeruk legi ("Citrus unshiu" utawi "mikan")
Produk tetanèn ingkang kondhang saking Wakayama sanèsipun punika jeruk "hassaku" ("Citrus hassaku"), woh "Prunus mume", lan "kesemek"
Kebon "Prunus mume" ("ume") wonten ing kiwa-tengené Tanabe
Prefektur Wakayama mlebet ing wewengkon Kinki
Prefektur punika winatesan kaliyan Prefektur Osaka, Prefektur Nara, Prefektur Mi, Prefektur Hyogo, lan Prefektur Tokushima
Tanjung Shionomisaki punika titik paling kidul saking Pulo Honshu
Kirang langkung 81% (3.832 km²) saking wiyaripun wewengkon 4.726 km² punika kawasan pagunungan
Pérangan tengah kawasan Pagunungan Kii, saking lèr mangidul dipunsebat Pagunungan Ōmine
Wates kaliyan Prefektur Nara wonten Pagunungan Kiwa kanthi puncak-puncak ingkang kapérang dados Jingamine (1.106 m), Gunung Gomadan (1.372 m), Gunung Ando (1.184 m)
Ing sisih kidul wonten Gunung Ōtō (1.112 m)
Jalur Utama Kisei (Jalur Kinokuni) dipun"operasi"aken déning JR West kawiwitan saking Kutha Wakayama dumugi Stasiun Shingū
Jalur sambunganipun punika Jalur Wakayama ingkang sejajar kaliyan Lepen Kinokawa saking Stasiun Shingū dhateng Stasiun Kameyama ing Prefektur Mi dipun"operasi"aken déning JR Central
Kinokawa punika kalebet lèpèn paling ageng lan paling dawa ugi ilinipun mapan wonten ing dhataran andhap Wakayama
Lèpèn-lèpèn sanèsipun kados Lèpèn Arida, Lèpèn Hidaka, Lèpèn Tonda, Lèpèn Hiki, Lèpèn Koza, lan Lèpèn Kumano mili ing kawasan pagunungan
Prefektur Wakayama pérangan kidul beriklim pasisir Samodra Pasifik; pérangan lèr mawi iklim Laut Pedalaman Jepang
Prefektur Wakayama kidul pérangan wétan gadhah curah jawah taunan ingkang inggil kanthi agengipun 4.000 mm
Laladan ingkang mawi curah jawah ingkang inggil kalebet kawasan mawi wana ingkang subur, sapérangan sampun kathah ingkang dipuntegor lan sapunika dados wana damelan
Ing wana wonten kéwan kados rusa lan rakun
Tujuan pariwisata utami ing Wakayama inggih punika kutha Wakayama, Shirahama, lan Nachikatsuura.
Pasisir-pasisir Wakayama dados papan kanggé renang lan rekreasi pasisir nalika mangsa panas
Kuil-kuil Buda lan Shinto ing Wakayama dados jujugan plesiran ziarah ingkang kondhang, ing antawisipun inggih punika Tiga Kuil Kumano, Gunung Kōya, lan Seiganto-ji sarta Kimiidera ingkang saben papan punika "perhentian" kapisan lan kaping kalih ing Rute Ziarah Kwan Im Kansai
Gunung Kōya dipunsahaken déning Situs Warisan Dunia UNESCO wiwit saking tanggal 7 Juli 2004
Jorge Rafael Videla Jorge Rafael Videla Redondo (miyos 21 Agustus 1925 wonten ing Mercedes, Buenos Aires) inggih punika Présidhèn Argentina kanthi "de facto" wonten ing periode 1976-1981
Piyambakipun pikantuk kekuwaosan lumantar sawijining kudeta saking Isabel Martínez de Perón ingkang wekdal punika njabat minangka présidhèn
Piyambakipun minangka bekas bala lan pulitikus
Piyambakipun dipunparingi gelar "the bone" (balung) sebab badanipun ingkang alit kados balung kèmawon
Jaman pamarèntahnipun minangka titik wiwitaning "Perang Kotor" inggih punika era paling kajem wonten ing sajarah Argentina
Anangin piyambakipun kondhang wonten ing Amérika Selatanminangka pakarwonten ing strategi anti-kuminisme antarbangsa lan pikantuk pujian saking pulitikus ingkang haluan tengen Amérikah Sarékat,kalebet Ronald Reagan
Videla bangkit nalika kaanan ékonomi lan pulitik wonten ing Argentina boten stabil rikala wiwitan dumugi sadengahing taun 1970-an
Wonten ing taun 1973 Perón sampun dados panguwasa malih ing nagara punika, nanging kanthi yuswa ingkang sampun sepuh, piyambakipun boten saged ngèwahi kahananing nagara
Setunggal taun candhakipun, piyambakipun sèda lan jabatanipun dipunsandhang déning garwanipun Isabel Perón, bekas penari klab dalu ingkang boten gadhah pengalaman wonten ing babagan pulitik
Wonten ing usahanipun kanggé pikantuk sokongan saking bala, Isabel sampun nglantik Videla minangka Panglima Teringgi, kalungguhan paling inggil wonten ing angkatan bala Argentina
Tindakan punika kados nedhi dhiri pribadi amargi piyambakiipun nglancaraken parebutan kakuwasan lan sukses ndhawahaken papréntahan Perón nalika tanggal 24 Maret 1976, lan dados présidhèn de facto minangka ketua junta militèr lan sekuthunan wonten ing kakuwasan kaliyan Komandan Jenderal Angkatan Udara inggih punika Orlando Ramón Agosti lan LetKol Angkatan Laut, Laksamana Eduardo Emilio Massera
Sawetawis dinten candhakipun, nalika tanggal 29 Maret 1976, Videla kanthi resmi dados Présidhèn Argentina, kalungguhan ingkang dipunsandang dumugi 29 Maret 1981
Prosès Pangresikan Kelompok ingkang haluan Kiwa
Nembe kemawon dados Présidhèn, piyambakipun mbubaraken Konggrès lan maringi kuasa perancangan undang-undang dhumateng sawijining komisi militèr ingkang kasungsun saking 9 tiyang
Kajawi punika, Videla matesi peranan mahkamah, parté-parté pulitik, lan serikat pekerja lan ngebaki kalungguhan-kalungguhan wigati papréntahan kanthi tokoh militèr
Wonten ing wekdal satunggal minggu, piyambakipun nahan atusan rakyat ingkang dipunprakirakaken haluan kiwa lan punika kalajengaken sadanguning pamarentahanipun
Para tahanan punika sampun dipunparingi jejuluk "désaparecidos" lan dipundugi antawis 10.000 lan 30.000 rakyat nagara punika sampun ical kanthi misterius nalika pamarentahanipun
Ewadene makaten, piyambakipun minangka tonggak utama wonten ing mbendung pawiyatan Marxisme wonten ing Argentina
Videla kondhang minangka satunggaling tiyang ingkang handal babagan strategi anti-kuminisme antarabangsa
Ewadene piyambakipun dipunkecam déning Jimmy Carter amargi nglanggar hak asasi manungsa, sejen kaliyan Ronald Reagan ingkang panci anti-kuminisme
Reagan boten namung muji Videla, malah ugi maringi pambiyantu "perisikan" sarta militèr dhateng Videla
Piyambakipun minangka tiyang utama wonten ing usaha mbendung kuminisme lan kagayut wonten ing Operasi Condor, sawijining obahan rajapejah lan pangumpulan "perisikan" nentang kekerasan, ingkang nggayutaken anggota keamanan Argentina, Bolivia, Brasil, Chili, Paraguay, lan Uruguay wonten ing pertengahan taun 1970-an, ing pundi kathah tiyang ingkang dipunsiksa, ical lan dipuntumpes tanpa dipunadili
Carlos Menem Carlos Saúl Menem (#ALIH) inggih punika Présidhèn Argentina wiwit 8 Juli 1989 dumugi 10 Dhésèmber 1999 kanggé Parté Justisialis (Peronis)
Piyambakipun miyos saking kulawarga Muslim "Saúl Menem" lan "Mohibe Akil", satunggaling imigran Suriah ing kutha alit Anillaco, ing provinsi La Rioja
Piyambakipun sinau kanggé dados pangacara wonten ing Universitas Córdoba piyambakipun dados pendukung Juan Perón
Menem kampanye kanggé tahanan pulitik lan dipuntahan nalika taun 1957 amargi njurung aksi kekerasan nglawan kediktatoran Aramburu
Èwadèn èpiyambakipun mlebet Katolik, ikatanipun kaliyan tanah air tiyang sepuhipun tetep kuat
Wonten ing taun 1964 piyambakipun tindak dhateng Suriah lan wonten ing mrika piyambakipun kapanggih kaliyan Zulema Fátima Yoma, tiyang keturunan Suriah-Argentina
Kekalihipun palakrama ing taun 1966
Menem ugi dados présidhèn kanggé Asosiasi keturunan Suriah-Lebanon ing La Rioja
Menem pisahan kaliyan Zulema Yoma taun 1991
Putranipun ingkang ama Zulema María Eva Menem nindakaken peran minangka Ibu Nagara wonten ing adicara-adicara resmi kanggé sisa masa kalungguhan kepresidenan bapakipun
Wonten ing taun 1995, putranipun, Carlos Saúl Facundo Menem Yoma sèda wonten ing kacilakan helikopter
Èwadènè kadadosan punika dipunnyatakaken minangka kacilakan, kathah tiyang ingkang pitados bilih punika minangka rajapejah pulitik
Wonten ing Mèi 2001, Menem palakrama kaliyan model asal Chili ingkang nama Cecilia Bolocco (Miss Universe 1987) ingkang langkung enèm 35 taun
Menem kapilih dados gubernur La Rioja taun 1973, sawijining posisi wigati damel piyambakipun dipunsoroti sasampun lengseripun Présidhèn Isabel Martínez de Perón rikala Maret 1976
Piyambakipun dipunkunjara déning junta militèr ing Tandil, Buenos Aires, dumugi 1981
Nalika Oktober 1983, kanthi lengseripun pamaréntahan militèr, Menem kapilih mali minangka Gubernur La Rioja
Menem ingkang kampanye minangka satunggaling pambrontak wonten ing parténipun piyambak lan menangaken pamilihan pendahuluan
Taun 1989 piyambakipun kapilih dados présidhèn, nggantosaken Raúl Alfonsín
Kampanyenipun ingkang kapusataken wonten ing janji-janji kabur wujud "revolusi produktif" lan "salariazo" (jargon kanggé minggahaken gaji ingkang ageng), ingkang katujokaken dhateng kelas pekerja, pendukung tradhisional Parté Peronis
Piyambakipun minggah tahta ing tengah-tengah krisis ékonomi ageng ingkang dipuntandhani déning hiperinflasi dln resesi
Sasampunipun sarangken upaya ingkang gagal, Mantri Keuangan Domingo Cavallo nepangaken sarangken pembaruan lan ngiket aji peso Argentina kaliyan dolar Amérika
Swastanisasi parusahan-parusahan pelayanan umum kalebet parusahan lenga, kantor pos, telepon, gas, listrik lan parusahan toya) lan arus dana investasi asing langsung ingkang ageng-agengan ingkang nulung ngendhalikaken inflasi (saking 5.000% satunggal taun wonten ing pungkasaning 1980-an dumugi praktis nol nalika wiwitan 1990-an) lan kanggé ngewahi ékonomi, nanging sadaya punika kedah dipunbayar kaliyan tingkat pengangguran ingkang lumayan ageng
Taun 1991 piyambakipun mbiyangun pasaran bébas Mercosur
Kasuksesan Menem kanggé nambali kaanan ékonomi ndadosaken nagara punika salh satunggaling pelaku ingkang saé piyambak wonten ing Amérika Latin
Wiwit taun 199-dumugi 1994, PDB mundhak kanthi rekor 35% ingkang nulung piyambakipun kapilih malih wonten ing kalungguhan kapresidenan kanthi mayoritas ageng.
Centaurus (rasi lintang) Centaurus () inggih punika salah satunggaling rasi lintang ingkang padhang ingkang mapan wonten ing belahan langit sisih kidul
Centaurus inggih kalebt salah satunggaling rasi lintang ingkang paling amba ingkang ugi melebet wonten ing kmpalan 48 rasi lintang ingkang dipundhaptar déning astronom saking Walanda, inggih punika Ptolemy ing abad kaping kalih, lan salajengipun mlebet salah satunggal saking 88 rasi lintang modhern